אנקת גבהים (סרט, 2011)

אנקת גבהים (באנגלית: Wuthering Heights) הוא סרט רומנטי גותי בריטי משנת 2011, בבימויה של אנדראה ארנולד, ובכיכובם של קאיה סקודלריו בתפקיד קתרין, וג'יימס האוסון בתפקיד היתקליף. התסריט, שכתבו אנדראה ארנולד ואוליביה הטריד, מבוסס על רומן באותו שם מאת אמילי ברונטה.

הסרט הופץ לראשונה בוונציה ב-6 בספטמבר 2011, ולאחר מכן ב-11 בנובמבר 2011 בממלכה המאוחדת. בישראל הסרט הופץ בתרגום עברי ב-26 באפריל 2012.

צוות השחקנים
 קאיה סקודלריו – קתרין ארנשו
 ג'יימס האוסון – היתקליף
 אוליבר מילברן – מר לינטון
 ניקולה ברלי – איזבלה לינטון
 איב קוברלי – איזבלה לינטון הצעירה
 ג'יימס נורת'קוט – אדגר לינטון
 לי שו – הינדלי ארנשו
 איימי רן – פרנסס ארנשו
 שאנון ביר – קתרין ארנשו הצעירה
 סולומון גלייב – היתקליף הצעיר
 סטיב אווטס – ג'וזף
 פול הילטון – מר ארנשו
 סימון ג'קסון – נלי דין
 ג'וני פאוול – אדגר לינטון הצעיר
 מייקל יוז –הרטון

הפקה
הסרט הוכרז באפריל 2008. נטלי פורטמן לוהקה לשחק בתפקיד קאתי בעיבוד קולנועי חדש לרומן "אנקת גבהים". אבל במאי היא פרשה מההפקה. באותו חודש בחר הבמאי ג'ו מייבורי במייקל פסבנדר לגלם את היתקליף ואת אבי קורניש לגלם את קאתי. עם זאת במאי 2009 הוכרז שפיטר ובר יביים את הסרט, והשחקנים בתפקידים הראשיים יהיו אד וסטוויק וג'מה ארטרטון. בינואר 2010 הוכרז שאנדראה ארנולד תביים את הסרט. באפריל לוהקה קאיה סקודלריו לתפקיד קתרין, שגילה תואם יותר את הדמות מאשר העיבודים הקודמים של הרומן.

מכיוון שברונטה תיארה את היתקליף כ"בעל עור כהה ומראה צועני", ארנולד חיפשה שחקן בקרב קהילת הצוענים בממלכה המאוחדת. אחרי שאנשי הקהילה הביעו חשש מהליהוק, הורחב החיפוש לשחקנים מיורקשייר בגילאים 16 עד 21 ממוצא מעורב, הודי, פקיסטני, בנגלדשי או מזרח תיכוני. בנובמבר פורסם שג'יימס האוסון לוהק לתפקיד היתקליף, וזו הייתה הפעם הראשונה ששחקן שחור גילם את הדמות. לוסי פארדי ליהקה את הילדים עבור הסרט, וגייל סטיבנס ליהקה את המבוגרים. פארדי ערכה מבחני בד לילדים בבתי ספר פרטיים בלי רקע במשחק.

שלב הצילומים הסתיים בנובמבר 2010. הצילומים נערכו באתרים שונים בצפון יורקשייר, בהם תווייט, קוטסקיו פארק בקוברהאם, וב-Moor Close Farm במוקר ששימש לצילומי הבית אנקת גבהים.

קידום מכירות ויציאה לאקרנים
הקטע הראשון מתוך הסרט שפורסם היה טיזר בן ארבעה צילומים שהוצג במסיבה מוקדמת של פסטיבל הקולנוע בקאן.

הקרנת הבכורה של הסרט הייתה ב-2011 בתחרות השנתית של פסטיבל הסרטים של ונציה. הוא הוצג גם בפסטיבל הסרטים הבינלאומי בטורונטו בהקרנה מיוחדת. עוד הוצג הסרט בפסטיבל הסרטים של לונדון, בפסטיבל הסרטים של ציריך, בפסטיבל הסרטים של מרילנד, ובפסטיבל הסרטים של לידס. ב-11 בנובמבר 2011 יצא הסרט לאקרנים בממלכה המאוחדת.

הלהקה ממפורד אנד סאנז הקליטה שני שירים עבור הסרט. השיר "Enemy" מלווה את כותרות הסיום.

ב-5 באוקטובר 2011 יצא הסרט לאקרנים בארצות הברית.

פרסים
 פרס תאריך הטקס קטגוריה מועמדים תוצאות הערות Alliance of Women Film Journalists 7 בינואר 2013 הבמאית הטובה ביותר אנדרה ארנולד  פרסי Black Reel 7 בפברואר 2013 הסרט הזר הטוב ביותר  Camerimage 3 בדצמבר 2011 Bronze Frog רובי ראיין  Evening Standard British Film Awards 7 בפברואר 2012 London Film Museum Award for Technical Achievement  פרס טריילר הזהב 5 במאי 2013 Technical Categories - Best Sound Editing Oscilloscope LaboratoriesMark Woolen & Associates  פסטיבל הסרטים הבינלאומי של איסטנבול 15 באפריל 2012 FIPRESCI Award / International Competition אנדרה ארנולד  פרסי הקולנוע והטלוויזיה האיריים 11 בפברואר 2012 Best Director of Photography (Film / TV Drama) רובי ראיין  חוג מבקרי הקולנוע של לונדון 19 בינואר 2012 Technical Achievement of the Year  Valladolid International Film Festival 29 באוקטובר 2011 Best Director of Photography  Honorable Mention to Young Actors סולומון גלייבשאנון ביר  פסטיבל הסרטים של ונציה 10 בספטמבר 2011 פרס אריה הזהב אנדרה ארנולד  Golden Osella רובי ראיין 

קישורים חיצוניים



הערות שוליים

קטגוריה:סרטים המבוססים על אנקת גבהים
קטגוריה:סרטים בריטיים
קטגוריה:סרטים באנגלית
קטגוריה:סרטי 2011